**Teitl y Swydd:** **Cynghorydd y Tîm Clinigol Acíwt**

**Lleoliad:** Cymru (Efallai y bydd angen teithio ledled Cymru) (Gweithio Hybrid)

**Math o Gyflogaeth:** Secondiad Llawn Amser (6 mis). Ystod cyflog: £45,974 - £54,431

**Amdanon ni:** Mae Arolygiaeth Gofal Iechyd Cymru yn ymrwymedig i sicrhau gwasanaethau gofal iechyd o'r safon uchaf bosibl ledled Cymru. Rydym yn ymrwymedig i hyrwyddo cyfleoedd cyfartal mewn cyflogaeth a datblygu gweithle amrywiol a chynhwysol.

**Trosolwg o'r Rôl:** Rydym yn chwilio am weithiwr gofal iechyd proffesiynol dynamig a phrofiadol i ymuno â'n tîm. Yn y rôl hon, byddwch yn cydlynu'r broses o recriwtio adolygwyr cymheiriaid, yn rheoli rhaglenni hyfforddiant, ac yn cefnogi mentrau sicrhau ansawdd. Byddwch yn chwarae rôl allweddol wrth oruchwylio rhaglenni mesur ansawdd, rhoi strwythurau adrodd ar waith, a sicrhau cydymffurfiaeth ag arferion gorau wrth arolygu a rheoleiddio gofal iechyd.

**Cyfrifoldebau Allweddol:**

* Cydlynu a rheoli'r broses o recriwtio adolygwyr cymheiriaid, y broses oruchwylio a rhaglenni hyfforddiant.
* Cefnogi a goruchwylio mentrau sicrhau ansawdd a rhaglenni mesur ansawdd.
* Rhoi strwythurau adrodd effeithiol ar waith a'u cynnal.
* Sicrhau cydymffurfiaeth ag arferion gorau wrth arolygu a rheoleiddio gofal iechyd.
* Cydweithio ag uwch-arweinwyr i lywio gwelliannau parhaus ac arloesedd.
* Mynd i gyfarfodydd perthnasol uwch-arweinwyr pan fo angen.
* Dirprwyo ar ran y Pennaeth Ansawdd a Chyngor Clinigol Acíwt a Rheolwr y Tîm Clinigol pan fo angen.

**Cymwyseddau Gofynnol:**

* Sgiliau meddwl yn strategol a'r gallu i weld y darlun cyflawn.
* Sgiliau arwain cryf gyda'r gallu i ymgysylltu â phobl a'u datblygu.
* Gallu amlwg i sicrhau canlyniadau yn effeithiol.
* Sgiliau cyfathrebu a sgiliau rhyngbersonol rhagorol.
* Y gallu i newid a gwella prosesau a meithrin galluoedd y tîm.

**Meini Prawf y Swydd:**

* Dealltwriaeth o'r broses o arolygu a rheoleiddio gofal iechyd.
* Profiad o wella a sicrhau ansawdd.
* Cofrestriad proffesiynol â chorff cenedlaethol.
* Parodrwydd i deithio ledled Cymru yn ôl yr angen.

**Cyfleoedd Datblygu:** Rydym yn cynnig cyfleoedd rhagorol i ddatblygu drwy gydweithio ag uwch-arweinwyr a rhaglenni datblygiad proffesiynol parhaus.

**Sut i Wneud Cais:** Os ydych yn frwd dros wneud gwahaniaeth ym maes gofal iechyd ac yn bodloni'r meini prawf a amlinellir uchod, hoffem glywed gennych. Cyflwynwch eich datganiad o ddiddordeb at sylw Alun Jones drwy e-bost i AGIC@llyw.cymru cyn diwedd y diwrnod gwaith ar 1 Medi 2025.